Държавен вестник, бр. 82, 2017 г., стр. 9

БРОЙ  82	
Д Ъ Р Ж А В Е Н  В Е С Т Н И К 	
СТР.  9  
късно от четири месеца преди изтичане на 
крайния срок за извършване на инвестицията 
по административния договор.
Раздел IV
Изисквания към проектите
Чл. 20. Финансова помощ се предоставя 
за проекти, които се осъществяват на тери­
торията на Република България.
Чл. 21. Финансова помощ не се предос­
тавя за:
1. проекти, включващи инвестиции, които 
не отговарят на разпоредбите на Закона за 
опазване на околната среда, Закона за биоло­
гичното разнообразие и/или Закона за водите;
2. проектни предложения, които не са в 
съответствие с политиката на ЕС за равен­
ство между половете, недискриминация и 
устойчиво развитие. 
Чл. 22. Финансова помощ не се предос­
тавя, ако за същите инвестиционни разходи 
кандидатът е получил публична финансова 
помощ от държавния бюджет или от бюджета 
на Европейския съюз.
Чл. 23. (1) За подпомагане по реда на тази 
наредба кандидатите представят бизнес план 
по образец съгласно приложение № 9, който 
съдържа подробно описание на планираните 
инвестиции и дейности за 5-годишен период, 
а в случаите на инвестиции за създаване 
на трайни насаждения или извършване на 
строително-монтажни работи за 10-годишен 
период.
(2) Бизнес планът по ал. 1 трябва да показва 
подобряване на дейността на земеделското 
стопанство на кандидата чрез прилагане на 
планираните инвестиции и дейности и пости­
гане на една или повече от целите съгласно 
чл. 2 и в съответствие с принципите по чл. 3.
(3) Бизнес планът по ал. 1 може да бъде 
изготвен за кандидата безвъзмездно от На­
ционалната служба за съвети в земеделието 
при спазване на условията и изискванията 
на Наредба № 7 от 2016 г. за прилагане на 
подмярка 2.1.2. „Консултантски услуги за 
малки земеделски стопанства“ от мярка 2 
„Консултантски услуги, услуги по управле­
ние на стопанството и услуги по заместване 
в стопанството“ от Програмата за развитие 
на селските райони за периода 2014 – 2020 г. 
(ДВ, бр. 36 от 2016 г.), наричана по-нататък 
„Наредба № 7 от 2016 г.“.
(4) Бизнес планът трябва да съдържа опи­
сание на дейностите и инвестициите, които 
ще се извършват през периода на подпома­
гане. Той трябва да показва по какъв начин 
прилагането на проекта ще доведе до подоб­
ряване цялостната дейност на земеделското 
стопанство и постигането на показателите, 
посочени в приложение № 9.
(5) Бизнес планът за интегрирани проекти 
трябва да доказва, че изпълнението му води 
до по-добри финансови резултати от дейността 
на кандидата, отколкото, ако операциите или 
дейностите се изпълняват поотделно.
(6) Бизнес планът, представен от кандидати 
за колективни инвестиции, трябва да доказва 
ефективност и икономическа жизнеспособност 
чрез съвместно прилагане на планираните 
инвестиции и дейности, включени в проекта, 
и че тези инвестиции и дейности водят до 
подобряване на земеделската дейност и че 
водят до постигане на една или повече цели 
съгласно чл. 2 и 3.
(7) При закупуване на земеделска техника 
в бизнес плана трябва да бъде посочен раз­
мерът на земята, за която техниката ще бъде 
използвана, а при кандидати за колективни 
инвестиции – и точният размер на земята, ко­
ято всеки един от членовете на юридическото 
лице ще обработва с тази техника.
(8) Кандидатите/членовете на юридичес­
кото лице за колективни инвестиции се за­
дължават да обработват земя с размер не по-
малък от посочения съгласно ал. 7 и одобрен 
от ДФЗ – РА, за срок три години считано от 
датата на получаване на окончателно плаща­
не и пет години за бенефициенти, които са 
големи предприятия.
Чл. 24. (1) Техническите характеристики 
и капацитетът на земеделската техника, за 
която се предоставя финансова помощ, трябва 
да съответстват на площта на обработваната 
от кандидата земя, на вида на отглежданите 
култури и/или нуждите на животновъдния 
обект. Кандидатът доказва това съответствие 
чрез обосновка в бизнес плана, която подле­
жи на оценка от ДФЗ – РА, по изготвена от 
нея методика и съгласувана от министъра на 
земеделието, храните и горите или упълно­
мощено от него лице.
(2) Капацитетът на съоръжения и сгра­
ди за съхранение на продукция, за които 
се предоставя финансова помощ, трябва да 
съответства на прогнозния размер на произ­
ведената от кандидата собствена продукция, 
за която кандидатът представя обосновка в 
бизнес плана.
(3) Параметрите и капацитетът на напо­
ителните системи, за които се предоставя 
финансова помощ, трябва да съответстват на 
площта на обработваната от кандидата земя 
и отглежданите култури. Кандидатът доказва 
това съответствие чрез обосновка в бизнес 
плана, която подлежи на оценка от ДФЗ – РА, 
въз основа на представените към проектното 
предложение документи.
Чл. 25. (1) Когато се кандидатства за предос­
тавяне на финансова помощ за инвестиции в 
дейности, свързани с производство, съхранение 
и/или подготовка на растителни продукти за 
продажба и/или за нуждите на животновъд­
ния обект, размерът на площта, от която се 
добиват тези продукти, се доказва чрез: